**Femeia aceasta plânge**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeia aceasta plânge

Femeia aceasta plânge în eternitate

Singurătatea lacrimilor amare și sărate

Timpul i-a sfârtecat secundele din trup

Viața i-a mușcat inima, lup flămând.

Lacrimile sapă în carnea ei desenând

Întrebări rămase fără răspuns.

Oare de câte lacrimi e nevoie

Până când se va sfârși plânsul din această femeie?

Femeia aceasta plânge?

Nu! Doar ochiul ei își strigă durerea

Când lumina îi părăsește vederea.

Femeia aceasta plânge?

Nu! Doar viața își scutură în clinchet de cercei

Praful lăsat de trecerea timpului peste sufletul ei.

26.08.2020